नेपाललाई चाहिने र यहीं उत्पादन गर्न सकिने के–के सेवा र वस्तु छन् ? नेपाल के–कस्ता कुरामा आत्मनिर्भर हुन सक्छ ? क्षेत्रअनुसार चाहिने जनशक्ति परिपूर्ति गर्न कस्ता खालका तालिम आवश्यक छन् ? देशलाई चाहिने र गर्न सक्ने कामको फेहरिस्त र आँकडा निकाली युवाहरूलाई विकास–निर्माणमा लगाउनैपर्छ । राम्रो वातावरण भएको आभास भएपछि बिदेसिएका युवा तथा उद्यमीहरू स्वत: देशमा आउनेछन् । पर्यटन र कृषि राम्रो सम्भावना भएका क्षेत्र हुन् ।
